|  |
| --- |
| gerb27**Հ Ա Յ Ա Ս Տ Ա Ն ԻՀ Ա Ն Ր Ա Պ Ե Տ Ո Ւ Թ Յ ՈՒ Ն****Շ Ի Ր Ա Կ Ի Մ Ա Ր Զ** **Գ Յ ՈՒ Մ Ր Ի Հ Ա Մ Ա Յ Ն Ք Ի Ա Վ Ա Գ Ա Ն Ի** |
| *3104 , Գյումրի, Վարդանանց հրապարակ 1**Հեռ. (+374 312) 2-22-00; Ֆաքս (+374 312) 3-26-06**Էլ. փոստ gyumri@gyumri.am* |

**Ո Ր Ո Շ ՈՒ Մ**

**«13» դեկտեմբերի 2023 թվականի N 268 –Ա**

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ՎԱԶԳԵՆ ՍԱՐԳՍՅԱՆ ՓՈՂՈՑԻ N 33/13 ՀԱՍՑԵԻ 15.2 ՔԱՌԱԿՈՒՍԻ ՄԵՏՐ ՄԱԿԵՐԵՍՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՀՈՂԱՄԱՍՆ ՈՒՂՂԱԿԻ ՎԱՃԱՌՔԻ ՄԻՋՈՑՈՎ ՕՏԱՐԵԼՈՒ ՄԱՍԻՆ**

 Հայաստանի Հանրապետության Շիրակի մարզի Գյումրի քաղաքի Վազգեն Սարգսյան փողոցի N 33/5 հասցեի 100.0 (մեկ հարյուր) քառակուսի մետր մակերեսով հողամասով առևտրի և սպասարկման օբյեկտն ընդհանուր համատեղ սեփականության իրավունքով պատկանում է քաղաքացիներ Աղունիկ Թոռնիկի Ավետիսյանին և Մարտիրոս Միքայելի Ավետիսյանին (հիմք` անշարժ գույքի նկատմամբ իրավունքների պետական գրանցման N 14122022-08-0033 վկայական):

 Քաղաքացի Մարտիրոս Միքայելի Ավետիսյանը դիմել է Հայաստանի Հանրապետության Շիրակի մարզի Գյումրի համայնքի ղեկավարին՝ Հայաստանի Հանրապետության Շիրակի մարզի Գյումրի համայնքին սեփականության իրավունքով պատկանող (հիմք` անշարժ գույքի նկատմամբ իրավունքների պետական գրանցման N 17112023-08-0054 վկայական) Հայաստանի Հանրապետության Շիրակի մարզի Գյումրի քաղաքի Վազգեն Սարգսյան փողոցի N 33/13 հասցեի 15.2 (տասնհինգ ամբողջ երկու տասնորդական) քառակուսի մետր մակերեսով բնակավայրերի նպատակային նշանակության հասարակական կառուցապատման գործառնական նշանակության հողամասն ուղղակի վաճառքի միջոցով իրենց օտարելու խնդրանքով:

 Նկատի ունենալով վերոգրյալը, համաձայն Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 3-րդ, 4-րդ, 5-րդ և 6-րդ ենթակետերի դրույթների, ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետով, հողային օրենսգրքի 63-րդ հոդվածի 2-րդ մասի 2-րդ կետով, 66-րդ հոդվածի 1-ին մասի 8-րդ կետով և հիմք ընդունելով քաղաքացի Մարտիրոս Միքայելի Ավետիսյանի դիմումը (մուտքագրված համայնքապետարանում 2022 թվականի դեկտեմբերի 19-ին N 24005 թվագրմամբ)` **Հայաստանի Հանրապետության Շիրակի մարզի** **Գյումրի համայնքի ավագանին որոշում է.**

1. Քաղաքացիներ Աղունիկ Թոռնիկի Ավետիսյանին և Մարտիրոս Միքայելի Ավետիսյանին, որպես ընդհանուր համատեղ սեփականություն, ուղղակի վաճառքի միջոցով օտարել ընդհանուր համատեղ սեփականության իրավունքով իրենց պատկանող Հայաստանի Հանրապետության Շիրակի մարզի Գյումրի քաղաքի Վազգեն Սարգսյան փողոցի N 33/5 հասցեի 100.0 (մեկ հարյուր) քառակուսի մետր մակերեսով առևտրի և սպասարկման օբյեկտին հարակից, Վազգեն Սարգսյան փողոցի N 33/13 հասցեի համայնքի սեփականություն հանդիսացող, կառուցապատումից ազատ, բնակավայրերի նպատակային նշանակության հասարակական կառուցապատման գործառնական նշանակության 15.2 (տասնհինգ ամբողջ երկու տասնորդական) քառակուսի մետր մակերեսով հողամասը՝ որպես բակ:
2. Օտարվող հողամասի ուղղակի վաճառքի գին սահմանել տվյալ հողամասի կադաստրային արժեքով, որը հողամասի օտարման պահին կազմում է 6834 (վեց հազար ութ հարյուր երեսունչորս) Հայաստանի Հանրապետության դրամ` 1.0 (մեկ) քառակուսի մետրի դիմաց, ընդամենը` 103877 (մեկ հարյուր երեք հազար ութ հարյուր յոթանասունյոթ) Հայաստանի Հանրապետության դրամ:
3. Սույն որոշումն ուժի մեջ է մտնում քաղաքացի Մարտիրոս Միքայելի Ավետիսյանին պատշաճ իրազեկելու օրվան հաջորդող օրվանից:

**Կողմ (28) Դեմ (0) Ձեռնպահ (0)**

|  |  |
| --- | --- |
| **Վ.Սամսոնյան****Գ.Մելիքյան****Լ.Սանոյան** **Մ.Սահակյան****Տ.Հովհաննիսյան****Ա.Հովհաննիսյան****Թ.Համբարձումյան****Ն.Պողոսյան****Գ.Պասկևիչյան****Խ.Վարաժյան****Ս.Հովհաննիսյան****Հ.Ասատրյան****Ս.Խուբեսարյան****Ա. Պապիկյան****Ք.Հարությունյան****Ա.Մաթևոսյան****Շ.Արամյան****Ե. Խանամիրյան****Զ.Միքայելյան** **Լ.Մուրադյան** **Հ.Ստեփանյան****Վ.Հակոբյան****Ս.Ադամյան****Գ. Մանուկյան****Կ. Մալխասյան****Կ. Ասատրյան****Ն.Միրզոյան****Հ.Մարգարյան**  |  |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆՇԻՐԱԿԻ**

**ՄԱՐԶԻ ԳՅՈՒՄՐԻ ՀԱՄԱՅՆՔԻ ՂԵԿԱՎԱՐ ՎԱՐԴԳԵՍ ՍԱՄՍՈՆՅԱՆ**

 **ԻՍԿԱԿԱՆԻՀԵՏ ՃԻՇՏ է՝**

**ԱՇԽԱՏԱԿԱԶՄԻ ՔԱՐՏՈՒՂԱՐ ԿԱՐԵՆ ԲԱԴԱԼՅԱՆ**

**ք.Գյումրի,**

**«13» դեկտեմբերի, 2023 թվական**